Kustaa Heikkilä (taidemaalari)

Kustaa Heikkilä (16. huhtikuuta 1870 Siikajoki – 14. heinäkuuta 1937 Sammatti) oli suomalainen taidemaalari. Hänen vanhempansa olivat maanviljelijä Juho Heikkilä ja Maria Juhontytär. Kustaa opiskeli Taideteollisessa keskuskoulussa 1894–1895 ja 1897–1899 sekä Suomen Taideyhdistyksen piirustuskoulussa 1899–1902. Hän toimi myös puuseppänä ja ryhtyi myöhemmin maanviljelijäksi. Hän sai taitavana kivipiirtäjänä tehdä litografioina ensimmäisiä Valistuksen opetustauluja. Hänen töistään on tehty myös postikortteja.Teuvo Termonen: Suomalaista postikorttitaidetta, osa 4 s. 34, Suomen Postikorttiyhdistys Apollo 2006,  Hänen tekemiään ovat Valistuksen maantiedesarjan taulut 1–7 ja 9. Nämä taulut tekivät myöhemmin uudestaan Vihtori Ylinen ja Theodor Björnström. 

Lähteet
 Koulujen kuvataulut

Viitteet

Luokka:Suomalaiset taidemaalarit
Luokka:Vuonna 1870 syntyneet
Luokka:Vuonna 1937 kuolleet